
ՀՀ Դեղ արտադրողների միության առաջարկները ստորև․
 
Միությունը աջակցում է դեղերի շրջանառության թափանցիկության և հետագծելիության բարձրացման նպատակին, սակայն Նախագծի իրագործման ընթացքում տեսնում ենք մի շարք գործնական և տեխնիկական խնդիրներ։ Նախ, մեր կողմից ստացված տեղեկատվության համաձայն՝ ներկայումս e-Invoicing համակարգը տեխնիկապես հնարավորություն ունի մեկ հաշվարկային փաստաթղթում ընդունելու առավելագույնը շուրջ 3000 նույնականացման (e-mark) կոդ։ Հետևաբար, օրինակ, 10 000 միավոր դեղամիջոցի մատակարարման դեպքում տնտեսավարողը չի կարող ձևակերպել մեկ հաշվարկային փաստաթուղթ և ստիպված կլինի այն բաժանել մի քանի առանձին հաշիվապրանքագրերի, ինչը զգալիորեն կբարդացնի փաստաթղթաշրջանառությունը, հաշվապահական հաշվառումը, պահեստային գործառնությունները և մատակարարման գործընթացը։ Բացի այդ, առաջարկվող պահանջի իրականացումը պահանջում է էական փոփոխություններ արտադրողների, ներմուծողների և մատակարարողների տեղեկատվական համակարգերում (հաշվապահական և պահեստային ծրագրեր), ինչպես նաև դրանց ինտեգրում e-mark և e-Invoicing համակարգերի հետ։ Նման փոփոխությունները պահանջում են ծրագրային մշակում, ՀՀ ԴԵՂ ԱՐՏԱԴՐՈՂՆԵՐԻ ՄԻՈՒԹՅՈՒՆ 2/2 փորձարկում և բիզնես գործընթացների համապատասխանեցում։ Միաժամանակ, նախագծի ներդրման համար փաստացի տրամադրվում է ընդամենը մոտ երկու ամիս, ինչը, մեր գնահատմամբ, բավարար ժամանակ չէ անհրաժեշտ ծրագրային փոփոխությունների, փորձարկումների, համակարգերի ինտեգրման և աշխատակիցների պատրաստման համար։ Հաշվի առնելով վերոգրյալը՝ առաջարկում ենք. երկարացնել առաջարկվող փոփոխության ուժի մեջ մտնելու ժամկետը՝ ապահովելով առնվազն 6-12 ամիս անցումային շրջան, մինչև վերջինիս կիրառումը վերացնել e-Invoicing համակարգի տեխնիկական սահմանափակումները, մասնավորապես՝ մեկ հաշվարկային փաստաթղթում նույնականացման կոդերի առավելագույն քանակի սահմանաչափը, ապահովել տնտեսավարողների համար բավարար ժամանակ տեղեկատվական համակարգերի համապատասխանեցման և փորձարկման նպատակով։
	
	Ընդունվել է ի գիտություն
Նախագծով ուժի մեջ մտնելու դրույթը խմբագրվել է՝ սահմանվելով 2027 թվականի հունվարի 1։

